  Виталий Пронин Нылпиосыз утён нуналлы сӥзьыса, шаерамы пӧртэм праздникъёс радъяськозы.Ижкарысь Эшъяськон юрт ӧте куное пиналъёсыз но соослэсь анай-атайёссэс 3-тӥ июне 9:30 часлы. Программаын: йӧскалык шудонъёс но эктонъёс, викторинаос, асфальт вылэ суредаськон, шулдыр ӵошатсконъёс, ӝӧквыл шудонъёс, оберегъёс лэсьтон, тунсыко конкурсъёс. Праздникез йылпумъялоз концерт, сое Ижкарысь йӧскалык коллективъёс пуктозы.3-тӥ июне ик Глазысь М. Горький нимо паркын «Мульти-парк» праздник ортчоз. Концерт кутскоз 10 часын валтӥсь сцена вылын. Соку ик ужзэ мытоз «Путешествуй по мультяшкам» станциосъя шудон. Пыриськисьёс дугдылозы 7 станциосы: «Читай-ка», «Мультигротека», «Угадай-кА», «Порисуй-ка», «Музыкальная», «Мультсказка», «Поделкино».Туспуктэмез: udmfoto.ru Теги: Глаз Ижкар Нылпиос Эшъяськонюрт  